|  |  |
| --- | --- |
|  |  |

# Retningslinjer for Frosta kommunes ildsjelpris for næringslivet

1. Næringslivets ildsjelpris er heder for å bidra til å skape næringsutvikling, aktivitet, optimisme og arbeidsplasser på Frosta, og evt. utenfor kommunen, med utgangspunkt i Frosta. Prisen kan både markere utført aktivitet og være en oppmuntring og en inspirasjon.

2. Ildsjelprisen er på 10.000,- pluss plakett/diplom.

3. Prisen kan tildeles en person, gruppe, organisasjon eller bedrift.

4. Utvalg Utvikling vedtar hvert år om prisen skal deles ut og hvem som eventuelt skal tildeles prisen.

5. Ildsjelprisen blir lyst ut hvert år.

6. Enkeltpersoner, organisasjoner og Utvalg Utvikling kan fremme forslag til kandidater. Forslagene må være begrunnet.

7. Forslaget på kandidater til ildsjelprisen og utvalget sin behandling av forslagene er unntatt offentlighet.

8. Ordføreren deler ut prisen under Frostadagene eller et arrangement som er tilpasset mottakeren.

*Utarbeidet av Utvalg Utvikling 01.06.2021, sak 13/21.*

*Vedtatt i Kommunestyret 22.06.2021, sak 45/21.*